**Ártánd Község Önkormányzat 3.**

**P** o l g á r m e s t e r é t ő l

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Dr. Köstner Dávid

jegyző

**ELŐTERJESZTÉS**

*a Debreceni Vízmű Zrt. Közgyűlés tartása nélküli határozathozatal kezdeményezéséről*

A Debreceni Vízmű Zrt. Alapszabálya a VI. fejezet 13.pontja, a PTK 3:20.§-a és a 502/2020. (XI. 16.) Korm. rendelet 3. §-a alapján biztosított joga és kötelessége alapján Gorján Ferenc a Debreceni Vízmű Zrt vezérigazgatója Közgyűlés tartása nélküli határozathozatalt kezdeményezett az alábbiak szerint.

Szavazási tárgykör:

1. A Debreceni Vízmű Zrt. vezérigazgatója alapbér emelésének elfogadása

Az ide vonatkozó előterjesztés és dokumentáció a jelen előterjesztés mellékletét képezi.

Kérem a Képviselő-testületet az előterjesztés megvitatására, a Képviselő-testület döntéséhez javaslom elfogadásra az alábbi

**H a t á r o z a t i j a v a s l a t - o t:**

Ártánd Község Önkormányzat Képviselő-testülete, mint részvényes megtárgyalta a Debreceni Vízmű Zrt. Vezérigazgatója által a részvénytársaság Közgyűlése számára előterjesztett Debreceni Vízmű Zrt. anyagát, melyet az alábbi tartalommal elfogad:

A Debreceni Vízmű Zrt. Közgyűlése Gorján Ferenc vezérigazgató részére 2023. december 31. napján hatályos alapbérére 10 % alapbér emelést határoz meg 2024. január 1. napjától, mely döntés alapján Gorján Ferenc alapbére bruttó 2.079.000 Ft/hó, valamint 50 % teljesítménybér.

**Felelős:** Benkő Sándor polgármester

**Határidő:** azonnal

Ártánd, 2024. március 12.

**Benkő Sándor**

**polgármester**