**Ártánd Község Önkormányzat 4.**

POLGÁRMESTERÉTŐL

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előkészítő:** Dr. Köstner Dávid

jegyző

**ELŐTERJESZTÉS**

*a kormány gyermekvédelmi törekvéseinek támogatására*

Dr. Vitányi István a térség országgyűlési képviselője kereste meg a Hajdú-Bihar Vármegye 4-es számú választókörzetéhez tartozó polgármestereket, hogy támogassák, amennyiben egyetértenek a kormány törekvéseivel a gyermekvédelmi kérdésekben, akkor képviselő-testületi határozattal is erősítsék meg.

Főbb alapvetések:

• A kormány eddig is a gyermekek védelméért dolgozott, ez ezután is így lesz.

• Az apa férfi, az anya nő, a gyermekeinket hagyják békén.

• A pedofíliával szemben nincs kegyelem.

Úgy vélem, hogy Képviselő Úr megkeresésében megfogalmazottokkal Ártánd Község Önkormányzata is azonosulni tud, a gyermekek védelme közös érdek és a legalapvetőbb feladatunk.

Kérem a képviselő-testületet, hogy az előterjesztést elfogadni szíveskedjen, melyhez javaslom elfogadásra az alábbi

**H a t á r o z a t i j a v a s l a t** -ot:

Ártánd Község Önkormányzat Képviselő-testülete támogatja Magyarország Kormánya törekvéseit a gyermekvédelmi kérdésekben és egyetért az alábbi elvi álláspontokkal:

• A kormány eddig is a gyermekek védelméért dolgozott, ez ezután is így lesz.

• Az apa férfi, az anya nő, a gyermekeinket hagyják békén.

• A pedofíliával szemben nincs kegyelem.

• Az önkormányzat egyetért azzal, hogy Magyarországon legyen Európában a legszigorúbb gyermekvédelmi rendszer.

• Az önkormányzat vállalja, hogy a saját intézményeiben mindent megtegyen annak érdekében, hogy gyermekeinket meg tudja védeni.

Felhatalmazza a polgármestert, hogy e határozatáról értesítse Dr. Vitányi Istvánt a térség országgyűlési képviselőjét.

**Felelős**: Benkő Sándor polgármester

**Határidő**: azonnal

Ártánd, 2024. március 12.

**Benkő Sándor** polgármester